Kommissionens forordning (EF) nr. 776/2004

af 26. april 2004

om ændring af forordning (EF) nr. 349/2003 om suspension af indførsel i Fællesskabet af enheder af visse arter af vilde dyr og planter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed(1), særlig artikel 19, nummer 2,

efter høring af Den Videnskabelige Undersøgelsesgruppe, og

ud fra følgende betragtninger:

(1) Kommissionen kan ifølge artikel 4, stk. 6, i forordning (EF) nr. 338/97 fastsætte restriktioner for indførsel i Fællesskabet af enheder af visse arter i overensstemmelse med betingelserne fastsat i litra a) til d).

(2) En liste over arter, for hvilke indførsel i Fællesskabet er suspenderet, er senest fastsat ved Kommissionens forordning (EF) nr. 349/2003 af 25. februar 2003 om suspension af indførsel i Fællesskabet af enheder af visse arter af vilde dyr og planter(2).

(3) Ud fra nye oplysninger har Den Videnskabelige Undersøgelsesgruppe konkluderet, at bevaringsstatus for visse arter opført i bilag A og B til Rådets forordning (EF) nr. 338/97 vil blive bragt i alvorlig fare, hvis indførslen af disse i Fællesskabet fra visse oprindelseslande ikke suspenderes.

(4) Den Videnskabelige Undersøgelsesgruppe har på grundlag af yderligere nye oplysninger endvidere konkluderet, at der ikke længere er belæg for at suspendere indførsel i Fællesskabet af Lama guanicoe fra Chile på grund af dennes bevaringsstatus.

(5) Oprindelseslandene for de arter, der er omfattet af de nye restriktioner nævnt i tredje betragtning, er blevet hørt.

(6) Artikel 41 i Kommissionens forordning (EF) nr. 1808/2001 af 30. august 2001 om gennemførelsesbestemmelser til Rådets forordning (EF) nr. 338/97 om beskyttelse af vilde dyr og planter ved kontrol af handelen hermed(3) indeholder bestemmelser om medlemsstaternes gennemførelse af de restriktioner, der fastsættes af Kommissionen.

(7) Forordning (EF) nr. 349/2003 bør ændres i overensstemmelse hermed.

(8) For at undgå forstyrrelser i samhandelen må forordningen træde i kraft på tredjedagen efter offentliggørelsen.

(9) De i denne forordning fastsatte foranstaltninger er i overensstemmelse med udtalelse fra Udvalget for Handel med Vilde Dyr og Planter -

UDSTEDT FØLGENDE FORORDNING:

Artikel 1

Bilaget til forordning (EF) nr. 349/2003 erstattes af bilaget til denne forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. april 2004.

På Kommissionens vegne

Margot Wallström

Medlem af Kommissionen

(1) EFT L 61 af 3.3.1997, s. 1. Senest ændret ved Kommissionens forordning (EF) nr. 1497/2003 (EUT L 251 af 27.8.2003, s. 3).

(2) EUT L 51 af 26.2.2003, s. 3.

(3) EFT L 250 af 30.8.2001, s. 1.

BILAG

Enheder af arter opført i bilag A til forordning (EF) nr. 338/97, for hvilke indførsel i Fællesskabet er suspenderet

>TABELPOSITION>

Enheder af arter opført i bilag B til forordning (EF) nr. 338/97, for hvilke indførsel i Fællesskabet er suspenderet

>TABELPOSITION>